আনিস সিদ্দিকী

আনিস সিদ্দিকী (৬ এপ্রিল ১৯৩৪–২৫ ডিসেম্বর ১৯৮৫) ছিলেন বাংলাদেশী কথাশিল্পী ও সাহিত্যিক। সাহিত্যে তার অবদানের জন্য বাংলাদেশ সরকার ১৯৮৭ সালে তাকে রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ ভূষিত করেন। বাংলাদেশে ঐতিহাসিক ঘটনাসমূহ নিয়ে উপন্যাস তিনিই প্রথম লেখেন। তাকে ইতিহাসভিত্তিক উপন্যাসের জনক বলা হয়।

 প্রাথমিক ও শিক্ষা জীবন 
আনিস সিদ্দিকী সাতক্ষীরার আশাশুনি উপজেলা দরগাহপুর গ্রামে জন্মগ্রহণ করেন। তার পিতা শেখ আব্দুল আজিজ, মাতা খােদেজা খাতুন। গ্রামের মাদ্রাসার প্রাথমিক পাঠ গ্রহণ করে ১৯৭৪ সালে আর কে বিকে এইচ সি ইনস্টিটিউশনে ভর্তি হয়ে ১৯৫১ সালে মেট্রিকুলেশন সম্পন্ন  করেন। খুলনার দৌলতপুর বি এল কলেজ থেকে শিক্ষা জীবন শেষ করেন।

 কর্মজীবন 
আনিস সিদ্দিকী বরিশাল জিলা স্কুলে শিক্ষক হিসেবে কর্মজীবন শুরু করেন। এর পর খুলনা জিলা স্কুলে। ১৯৬৭ সালে যােগদান করেন ঢাকার গভর্নমেন্ট ল্যাবরেটরী হাইস্কুলে।

তিনি স্বল্প প্রাচীন ও সাম্প্রতিক বিশ্বের বিশিষ্ট চরিত্রাবলম্বনে ঐতিহাসিক উপন্যাস রচনা এবং শিশু পাঠক গ্রন্থ রচনা করেছেন। সাহিত্যে তার অবদানের জন্য বাংলাদেশ সরকার ১৯৮৭ সালে তাকে রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ ভূষিত করেন।

 গ্রন্থ 
আনিস সিদ্দিকীর প্রকাশিত গ্রন্থের মধ্যে রয়েছে: -

 মোগল হেরেমের অন্তরালে
 নির্বাসিত সম্রাট বাহাদুর শাহ্
 ঢাকার ঐতিহাসিক ট্রাজেডী
 সংগ্রামী সুকর্ন
 যখন আমি রাণী ছিলাম
 সম্রাট জাহাঙ্গীরের স্মৃতিকথা

 পুরস্কার ও সম্মাননা 

 একুশে পদক (১৯৮৭)

 মৃত্যু 
আনিস সিদ্দিকী ২৫ ডিসেম্বর ১৯৮৫ সালে ঢাকার মোহাম্মদপুরে নিজ বাসভবন "শুভেচ্ছায়" হৃদরোগে আক্রান্ত হয়ে মৃত্যুবরণ করেন।

 তথ্যসূত্র 

বিষয়শ্রেণী:১৯৩৪-এ জন্ম
বিষয়শ্রেণী:১৯৮৫-এ মৃত্যু
বিষয়শ্রেণী:বাংলাদেশী সাহিত্যিক
বিষয়শ্রেণী:ভাষা ও সাহিত্যে একুশে পদক বিজয়ী
বিষয়শ্রেণী:সাতক্ষীরা জেলার ব্যক্তি
বিষয়শ্রেণী:বাংলাদেশী শিক্ষাবিদ
বিষয়শ্রেণী:খুলনা জিলা স্কুলের শিক্ষক
বিষয়শ্রেণী:সরকারি ব্রজলাল কলেজের প্রাক্তন শিক্ষার্থী
বিষয়শ্রেণী:খুলনার লেখক
বিষয়শ্রেণী:বরিশাল জিলা স্কুলের শিক্ষক